Στέφανος Χίος

Επαγγελματική σταδιοδρομία

Γεννήθηκε στην Σπάρτη και εργάστηκε στον ημερήσιο όσο και τον περιοδικό Τύπο, ενώ υπήρξε τακτικό μέλος της ΕΣΠΗΤ από το 2006. Εργάστηκε στις εφημερίδες Μακεδονία, Μεσημβρινή, Καθημερινή, Εξουσία και Έθνος της Κυριακής. Συνεργάστηκε με τον τηλεοπτικό σταθμό MEGA και τους ραδιοφωνικούς σταθμούς «902» και ΣΚΑΪ. Κατά τη δεκαετεία του 1990 ήταν παρουσιαστής αθλητικών του Πρωινού Καφέ του ΑΝΤ1 ενώ και ανταποκριτής της εκπομπής από τη Θεσσαλονίκη.

Εφημερίδα και εκπομπή Μακελειό

Το 2010 ξεκίνησε την εκπομπή "Μακελειό", η οποία ξεκίνησε ως εκπομπή σε διάφορα τηλεοπτικά κανάλια, εξελίχθηκε σε αυτοτελή διαδικτυακή εκπομπή. Η εκπομπή πέρασε από διάφορους σταθμούς, όπως το Κόντρα, το ΖΟΟΜ και αλλά ύστερα από διαφωνίες και συνεχή πρόστιμα που επιβλήθηκαν λόγω υβριστικού περιεχομένου, οδηγήθηκε αποκλειστικά σε ανεξάρτητη διαδικτυακή μετάδοση από τον ίδιο τον Στέφανο Χίο. Το Μακελειό θεωρείται σκανδαλοθηρικό, με βάση τις καταγγελίες πολιτών, και ρητορική ενάντια σε πολιτικούς και κόμματα του κοινοβουλίου. Συχνά κατηγορείται για διάδοση ψευδών ειδήσεων. Στις 18 Ιανουαρίου 2015 εκδόθηκε και το πρώτο φύλλο της ομότιτλης εφημερίδος.

Εισαγγελική παρέμβαση, σύλληψη και καταδίκη

Από το 2010 μέχρι και σήμερα ο Στέφανος Χίος έχει κατηγορηθεί πολλές φορές για το περιεχόμενο της εφημερίδας, καθώς και των εκπομπών του. Με συχνές αναφορές στα κόμματα του κοινοβουλίου έχει καταδικαστεί για πρωτοσέλιδα που έχει δημοσιεύσει, τα οποία πολύ συχνά προάγουν τη χρήση βίας. Επίσης, σε άλλες περιπτώσεις είχε καταδικαστεί και για συκοφαντική δυσφήμιση κατά προσώπων. Για κάποιες από τις καταδίκες του επιβλήθηκε και ποινή φυλάκισης, ενώ το 2019 υπήρξε και παρέμβαση του ανώτατου δικαστηρίου του Αρείου Πάγου.
To 2018 κατή τη διάρκεια επίσκεψης δικαστικού επιμελητή στα γραφεία του Μακελειού, ο Στέφανος Χίος πυροβόλησε στον αέρα ως απόπειρα εκφοβισμού. Έχει υπάρξει φυγάς στο παρελθόν με σκοπό να αποφύγει τη διαδικασία αυτοφώρου.
Στις 14 Μαρτίου 2019 καταδικάστηκε για συκοφαντικά και προσβλητικά σχόλια προς τον πρόεδρο του Συνδικάτου Αυτοκινητιστών Ταξί Αττικής, Θύμιο Λυμπερόπουλο, και του επιβλήθηκε πρόστιμο ύψους 15,000 Ευρώ.

Χρυσή Αυγή και ακροδεξιές αντιλήψεις

Ο Στέφανος Χίος προσέφερε τηλεοπτικό χρόνο σε διάφορα στελέχη της Χρυσής Αυγής μετά το 2012, ενώ ο υπόλοιπος δημοσιογραφικός χώρος είχε συμφωνήσει σε καθολική καταδίκη των μελών της. Σε διάφορες εκπομπές και άρθρα του στηρίζει ανοιχτά το πραξικόπημα και τη χούντα, ενώ αναφέρεται συχνά με θετικά σχόλια σε ακροδεξιές αντιλήψεις.

Δημόσια διαπόμπευση νικήτριας GNTM

Τον Ιανουάριο του 2019 η εφημερίδα Μακελειό προχώρησε στη κυκλοφορία πρωτοσέλιδου, στο οποίο υποστήριζε ότι βρέθηκε ερωτικό υλικό της νικήτριας της τηλεοπτικής εκπομπής Next Top Model Ελλάδας, κάτι που αποδείχθηκε ψευδές, και εν συνεχεία καταδικάστηκε από τα Ελληνικά ΜΜΕ. Συγκεκριμένα η εφημερίδα ανέφερε «Όλο το βίντεο που προκαλεί σάλο / Σόδομα και Γόμορρα στο αισχρό κι ανήθικο ριάλιτι Greece's Next Top Model της κυρίας Βίκυς Καγιά». Λίγες ημέρες μετά το δημοσίευμα, η νικήτρια Ειρήνη Καζαριάν προσέφυγε στη δικαιοσύνη κατά του Στέφανου Χίου.

Παρεμβάσεις ΕΣΗΕΑ

Τα εξώφυλλα της εφημερίδας προκαλούν συχνά τη κοινή γνώμη με το περιεχόμενο τους, ενώ η ΕΣΗΕΑ παρεμβαίνει συχνά κατά της εφημερίδας με ανακοινώσεις για τον Στέφανο Χίο.